Зозуля, Георгий Петрович

Зозуля Георгий Петрович (1920—1954) — Советийн Эскаран Гвардин лейтенант, Сийлахь-Боккха Даймехкан тӀеман декъашхо, Советийн Союзан Турпалхо (1946).

 Биографи 
Зозуля Георгий вина 1920 шеран 5 февралехь Соьлжа-ГӀалахь. 1938 шарахь чекхйаьккхина ишколан итт класс а, аэроклуб а. 1939 шарахь чекхйаьккхина Гражданийн хӀаваан флотан Балашовн тӀомалеларан ишкол. Оцу шеран октябрехь Зозуля кхайкхира Белхалойн-ахархойн ЦӀиен Эскаран гӀуллакхе. 1941 шарахь цуо чекхйаьккхира Балашовн тӀеман авиацин пилотийн ишкол, 1942 шарахь — Краснодаран цхьаьнатоьхна тӀеман авиацин доьшийла. 1943 шеран февралехь дуьйна Сийлахь-Боккха Даймехкан тӀеман фронташкахь ву. Дакъа лаьцна Приморски эскаран йукъахь Къилбаседа-Кавказан фронтера тӀемашкахь, 2-гӀа Белоруссин фронтехь. Кавказ, Кубань, ГӀирма, Белоруссийн ССР, Польша мукъа йохуш, Малхбален Пруссера а, Германера а тӀемашкахь дакъалаьцна.

ТӀом чекхболуш гвардин лейтенант Зозуля Георгий вара 2-гӀа Белоруссин фронтан 4-гӀа хӀаваан эскаран 230-гӀа штурман авиадивизин 43-гӀа гвардин штурман авиаполкан лакхара пилот. Оцу хенахь иза 138-за тӀеман гӀуллакхан тӀома велира талламе а, мостагӀчун гулъелла тӀеман техникин а, дийначу ницкъашна а, объекташна а штурм ян.

ССРС Лакхара Советан Президиуман омарца 1946 шеран 15 майхь «немцойн тӀелатархошца хиллачу тӀемашкахь майралла а, доьналла а гайтарна» гвардин лейтенант Зозуля Георгийн йелла лакхара цӀе Советийн Союзан Турпалхо Ленинан Орден а, лоьмар 2871 йолу «Дешийн Седа» мидал а луш.

ТӀом чекхбаьлча Зозуля гӀуллакхехь вара Байкардехьа. 1950 шеран декабрехь иза эскарера мукъаваьккхира. Вехира Краснодарехь. ЦӀеххьана велира 1954 шеран 5 январехь, дӀавоьллина Краснодарехь Всесвятски кешнашкахь.

 СовгӀаташ 
СовгӀат дира кхин а ЦӀен Байракхан, Даймехкан тӀеман 1-ра тӀегӀан, ЦӀен Седан орденашца, цхьа могӀа мидалшца.

 Иэс 
Зозулин цӀарах ураман цӀе тиллина Соьлжа-ГӀалахь.

 Литература 

 Золотые Звёзды Чечено-Ингушетии. — Грозный: Чечено-Ингушское кн.изд., 1985.

 Билгалдахарш 

Категори:Балашовн лакхара тӀеман авиацин пилотийн доьшийлехь дешнарш
Категори:Сийлахь-Боккха Даймехкан тӀеман пилоташ
Категори:Днепр къовсу тӀеман декъашхой
Категори:Могилёв мукъайаккхаран декъашхой
Категори:Всесвятски кешнашкахь дӀабоьхкинарш (Краснодар)